Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 373

c) a csak halasztott fizetéssel eladott eszközöket. A felsorolást a saját eszközökre, a hitel (és egyéb) követelésekre, az értékpapírokra, valamint a vagyoni érdekeltségekre vonatkozóan — a csoportosítás szerint — könyv szerinti, eladási és visszavásárlási értéken kell végrehajtani. A Saját eszközök alatt a Mérleg 9. Saját eszközök csoportban felsorolt eszközök halasztott fizetéssel, illetve visszavásárlási kötelezettséggel történő értékesítését kell feltüntetni. Ezekben a sorokban az ilyen módon eladott saját részvény értékét mindaddig ki kell mutatni, míg a vételár kiegyenlítésre nem kerül, illetve a visszavásárlás meg nem történik. Könyv szerinti értéken az adott eszköznek az Szkr. előírásainak megfelelő nyilvántartási értéke értendő. Eladási érték alatt a szerződésben rögzített értéknek a teljesített fizetések figyelembevételével vett összegét kell érteni. Részletfizetés esetén az eladási árat a befolyt öszszegben, a nyilvántartási értéket pedig arányosan (a részletfizetést a teljes eladási árhoz viszonyítottan) kell figyelembe venni. A visszavásárlási érték a szerződésben rögzített összeg. A Hpt. 5. sz. mellékletének II. fejezet 2. pontja szerinti szavatoló tőke-számítás során figyelembe nem vehető visszavásárlási kötelezettséggel eladott (saját) részvényből szerzett tőke értékét a 4. Visszavásárlási kötelezettséggel eladott saját részvény névértéke” sorban külön ki kell mutatni, mindaddig, míg a visszavétel meg nem történik. I. E FORINT, ILLETVE DEVIZA KÖVETELÉSEK A jelentés kitöltése A táblázatban a belföldi hitelintézetektől, a pénzügyi, illetve a befektetési vállalkozásoktól, a biztosítóktól, valamint a speciális pénz- és tőkepiaci intézményektől származó forint, illetve deviza követeléseket kell részletezni. A Felügyeleti Mérleg Eszközei közül a belföldi hitelintézetekre vonatkozó 13.1. Elszámolási számlák, 42.1. és 42.2. Elhelyezett betéteket, 53.11., 53.12. Nyújtott hitel, valamint a felsoroltak szerinti vállalkozásokra vonatkozó 54.11., 54.12. PBBS hitel sorokban kimutatott állományokat kell ügyfelenként felsorolni. I. F FORINT, ILLETVE DEVIZA KÖTELEZETTSÉGEK A jelentés kitöltése A táblázatban a belföldi hitelintézetekkel, a pénzügyi, illetve a befektetési vállalkozásokkal, a biztosítókkal, valamint a speciális pénz- és tőkepiaci intézményekkel 1998/56. szám szembeni forint, illetve deviza kötelezettségeket kell részletezni. A Felügyeleti Mérleg Forrásai közül a belföldi hitelintézetekre vonatkozó 21.1. Loro számla és 21.2., 21.3. Betét, 32.11., 32.12. Felvett hitel, valamint a felsoroltak szerinti vállalkozásokra vonatkozó 12.11., 12.12., 12.21., 12.22. PBBS betét, 33.1. és 33.2. PBBS-től felvett hitel sorokban kimutatott állományokat kell ügyfelenként felsorolni. I. G DEVIZANEMENKÉNTI RÉSZLETEZÉS A jelentés kitöltése Ebben a táblában a Felügyeleti Mérlegben szereplő összes vállalkozói és lakossági devizahitel- és devizabetét-állománynak a devizanemenkénti részletezését kell közölni. A jogi személyiségű, illetve kisvállalkozókkal, valamint a lakossággal szembeni devizaköveteléseknél nem kell a valódi penziós ügyletekből származó követeléseket figyelembe venni a devizaállományok számbavételénél. Az oszlopok egyezőségének a táblázat alatti felsorolás szerint kell megfelelni. II. A EREDMÉNYKIMUTATÁS A jelentés kitöltése A Felügyeleti mérleg elején szereplő fogalmak, definíciók, rövidítések az eredménykimutatásra is érvényesek. A jelentésben a hitelintézet bevételeinek, illetve ráfordításainak és költségeinek havi és az év elejétől halmozott forgalmi adatait kell részletezni a hitelintézet jövedelemtermelő képességének értékelése érdekében. A jelentés a hitelintézetnek — az érvényes számviteli előírások alapján összeállított — főkönyvi, illetve az azt alátámasztó analitikus nyilvántartásain alapszik, de szerkezetében eltér az Éves beszámolóbeli Eredménykimutatástól. A jogszabályban előírt egyes — kockázati, cél-, általános, illetve egyéb — tartalékokat az esedékesség időpontjában (negyedév, mérleg fordulónapja stb.), így december 31-én is meg kell képezni és el kell számolni. Az éves mérlegbeszámoló elkészítésekor az egyes adatokban bekövetkezett módosításoknak megfelelően a már megképzett tartalék összegek is változhatnak. A hitelintézetnek év közben — a havi, illetve az előzetes év végi — eredménykimutatásában a befizetett társasági adóelőleget, az év végi kimutatásában a tényleges adófizetési kötelezettséget kell feltüntetnie. Az Eredménykimutatás kamatra vonatkozó sorai — a Felügyeleti mérleg szerkezetét követve — a hitelintézeti tevékenység alaptípusai szerint részleteződnek. A jelentés első oszlopában a tárgyhavi, a másodikban az év elejétől halmozott értékeket kell kimutatni. Az eredménykimutatás alapértelmezésben:

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes